**Pregled najpomembnejših podatkov**

|  |  |  |  |  |  |
| --- | --- | --- | --- | --- | --- |
|  | **LETO 2014** | **OCENA 2015** | **PLAN 2016** | % sprememba 2016/2015 | %  sprememba  2016/2014 |
| Prodaja | 160.670.852 | 163.933.820 | 162.432.431 | - 1 | + 1 |
| Izvoz | 137.839.930 | 142.005.790 | 141.391.076 | - | + 3 |
| Poslovni izid iz poslovanja (EBIT) | 16.241.861 | 7.906.780 | 4.423.767 | - 44 | - 73 |
| Poslovni izid iz poslov**a**nja  + amortizacija (EBITDA) | 28.539.660 | 20.552.952 | 16.736.646 | - 19 | - 41 |
| Čisti poslovni izid | 13.932.441 | 7.004.466 | 3.906.967 | - 44 | - 72 |
| Prihodki | 170.105.668 | 168.257.503 | 165.749.645 | - 2 | - 3 |
| Odhodki | 154.034.050 | 160.247.214 | 161.258.878 | + 1 | + 5 |
| Stroški dela | 29.717.369 | 28.853.981 | 26.878.734 | - 7 | - 10 |
| Dodana vrednost | 58.671.391 | 49.458.313 | 44.235.380 | - 11 | - 25 |
| Dodana vrednost na zaposlenega | 61.308 | 51.252 | 47.616 | - 7 | - 22 |
| Proizvodnja v EE | 59.282.908 | 60.113.566 | 60.388.146 | + 1 | + 2 |
| Sredstva | 182.947.471 | 181.001.532 | 174.888.257 | - 3 | - 4 |
| Kapital | 140.115.231 | 140.156.770 | 140.560.845 | - | - |
| Investicije | 8.708.590 | 5.844.628 | 11.051.051 | + 89 | + 27 |
| Finančni dolg | 39.441 | 45.120 | 20.000 | - 56 | - 49 |
| Donos na kapital (ROE) | 11,18 | 5,33 | 2,90 | - 46 | - 74 |
| Število zaposlenih konec obdobja | 989 | 965 | 953 | - 1 | - 4 |

*Vse vrednosti so v evrih (€) z izjemo:*

* *Proizvodnje v EE (stalne cene)*
* *Donosa na kapital (v %)*
* *Števila zaposlenih konec obdobja (št. ljudi)*

**Poslovni načrt 2016 – komentar vodstva**

Računovodsko in finančno predračunavanje, ki oblikuje ključne elemente plana 2016 - predstavljenega v nadaljevanju, je izvedeno z upoštevanjem osnovnih kakovostnih značilnosti poslovnih informacij: razumljivost, ustreznost, zanesljivost (previdnost) in primerljivost. Zapis v nadaljevanju je ocena bodočih pogojev poslovanja in njegove uspešnosti, ki temelji na trenutno razpoložljivem naboru zunanjih in notranjih informacij, zato ga je potrebno razumeti kot napoved, s katero je povezana logična in pričakovana stopnja negotovosti. Pri sestavi smo upoštevali priporočila in usmeritve SRS in MRS.

Poslovno leto 2015 je zaznamovano z vztrajnim drsenjem povprečnih prodajnih cen naših nosilnih izdelkov. Kljub temu, da smo vztrajno vršili pritisk na znižanje vhodnih cen, nam visokih marž iz leta 2014 ni uspelo zadržati. Tak razvoj dogodkov smo predvideli in tudi vgradili v poslovni načrt 2015 ter napovedali nižji a še vedno visok načrt čistega dobička v višini 8,3 milijonov evrov. Devet mesečno poslovanje, napovedi in projekcije do konca leta kažejo, da se bomo načrtu čistega dobička izrazito približali, zelo verjetno pa ga ne bomo v celoti dosegli zaradi izrazitega poslabšanja tržnih razmer v zadnji četrtini leta. Dobičkonosnost podjetja je bila v prvi polovici leta 2015 visoka, v drugi polovici leta pa je prišlo do poslabšanja predvsem zaradi erozije prodajnih cen. V drugi polovici leta so vladali pogoji tržnih presežkov, kar je potisnilo prodajne cene pigmenta dodatno navzdol, medtem ko je bilo zniževanje nabavnih cen surovin objektivno dušeno z njihovimi neposrednimi proizvodnimi stroški. Povsem logično smo s tem zelo blizu najnižjega dela krivulje poslovnega cikla, kar pomeni da je donosnost nizka, četudi sodeč po aktualnih panožnih primerjavah, v samem vrhu panoge titanovega dioksida.

Zgoraj navedene razmere, značilne za ključne trge v zadnji četrtini leta, so tudi osnova in izhodišče poslovnega načrta 2016. Skladno z napovedmi razvoja mednarodnega trga pigmenta menimo, da se razmere na trgu kratkoročno ne bodo spremenile. Pričakujemo vsaj enoletno obdobje izjemno težkih razmer v industriji, znotraj katerega bo vladalo trenutno izrazito neugodno relativno razmerje med prodajnimi in nabavnimi cenami ter z njim nizke stopnje donosnosti. Pri primerjavi donosnosti podjetij iz verige vrednosti titanovega dioksida se ponovno potrjuje dejstvo, da je donosnost poslovanja padla predvsem proizvajalcem titanonosnih surovin in pigmenta, donosnost proizvajalcev barv, lakov in plastike pa ostaja dolgoročno nespremenjena, to je izrazito visoka. Neposredna posledica je prenizek obseg investiranja v nova nahajališča težkih mineralov in proizvodnjo pigmenta, zato je zelo verjetno, da bo srednjeročno ponovno prišlo do tržnih primanjkljajev.

Bistvo doseganja načrta uspešnosti ob objektivno bistveno znižanih maržah je vnovično povečanje obsega poslovanja in s tem povezano izkoriščanje poslovnega vzvoda, izkoriščajoč degresijo fiksnih stroškov na prodano enoto izdelka.

Upoštevajoč trenutne tržne razmere, predvidevanja glede razmer v panogi titanovega dioksida in projekcije glede stabilizacije makroekonomskih pogojev v svetovnem gospodarstvu, smo zastavili načrt 2016, ki je gotovo realistično ambiciozen in pozitiven. Nosilni poudarki v načrt vgrajene poslovne politike so naslednji:

* Nizke prodajne marže, ob sorazmerno stabilnih makroekonomskih pogojih, narekujejo osredotočanje na količinski plasma izdelkov. Četudi je povpraševanje v panogi sorazmerno šibko, izrazito priložnost v smeri povečevanja tržnih deležev prinaša proces kapitalske koncentracije in konsolidacije v panogi pigmenta titanovega dioksida. Prodajna strategija bo posledično usmerjena v boj za prodane količine in s tem za tržne deleže na najdonosnejših trgih. Pomemben del uspešne implementacije je razvoj novih tipov pigmenta za industrijo plastike (že razviti) in tipov za papirne laminate. Podobna politika bo značilna tudi za druga dva nosilna izdelka: titancinkovo pločevino in bakrove fungicide, kjer bomo z novo razvitimi izdelki povečevali tržne deleže na obstoječih trgih, hkrati pa razvijali in vstopali na nove trge.
* Glede na objektivno danost povprečnih prodajnih tržnih cen, bomo na področju nabave ključnih surovin kontinuirano razvijali rešitve, ki bodo z vidika stroškov optimalne. Govorimo tako o uporabi optimalnega surovinskega miksa, kot o razvijanju sodelovanja z obstoječimi dobavitelji in razvoju novih virov ter poti, s tem bomo iz nabavnih trgov izželi objektivni maksimum – predvsem na področju nabavnih cen. V letu 2016 bo nabavni trg predvidevamo zelo dobro oskrbljen, posledično so na trgu še vedno neizkoriščeni potenciali.
* Osredotočenost na denarni položaj, zanesljivost financiranja: v času nizke konjunkture, tržnih presežkov in nezanemarljivih varnostno / političnih tveganj, je fokus na denarju in njegovem obratu kritičen. V naslednjem letu načrtujemo pomembne investicije na področju okoljske remediacije, stabilizacije in modernizacije proizvodnje titanovega dioksida in energetske oskrbe, hkrati s tem pa bo potrebno tudi bistveno povečati obseg obratnih sredstev. Načrt 2016 že zajema 2 milijona evrov usmerjenih v sanacijo odlagališča nenevarnih odpadkov Bukovžlak, saj smo z Občino Celje našli konsenz in s tem so zunanji pogoji za pričetek del tako rekoč izpolnjeni.
* Poseben poudarek v letu 2016 namenjamo dokončnemu zaprtju in likvidaciji PE Grafika. Glavni izzivi so prezaposlitev zaposlenih na produktivna delovna mesta znotraj podjetja, dezinvestiranje obratnih sredstev in koristna uporaba stalnih sredstev (infrastrukture, zgradb in opreme).

Ocenjujemo, da bomo v 2015 dosegli solidne poslovne rezultate, posebno upoštevajoč izrazito slabo poslovanje drugih proizvajalcev pigmenta v letu 2015 in slabe panožne napovedi za leto 2016. Žal to tudi pomeni, da bo poslovna uspešnost odraz nizkih marž v drugi polovici leta 2015 in da se bo poslovna uspešnost podjetja v letu 2016 v primerjavi z letom poprej občutno znižala.

Na strani optimizma in pozitivnih pričakovanj je potrebno izpostaviti sorazmerno dobre ali vsaj stabilne napovedi glede globalne gospodarske aktivnosti. Kljub občutnim tveganjem na področju varnosti in politične stabilnosti v svetu, so makroekonomske napovedi mednarodnih in domačih institucij (UMAR, Eurostat, Morgan Stanley, IMF…), sorazmerno ugodne. Gospodarska rast bo zadržala raven iz leta 2015, nezaposlenost se bo v povprečju znižala, finančni trgi se bodo stabilizirali, napovedana pa je celo rast investicijske potrošnje, (ki bi naj temeljila na prihrankih, poceni denarju in potrebi po zamenjavi strojev in opreme - zaradi že večkrat odloženih investicijskih ciklov). Zdi se, da so vsaj zaradi mednarodnih konfliktov, begunske krize in pa nejasnosti razvoja dogodkov v rastočih gospodarstvih (Kitajska, Turčija, Rusija…) te napovedi izrazito optimistične. Načrt Cinkarne Celje, d.d. za leto 2016 temelji tako na kombinaciji makro in mikro predpostavk - najpomembnejše konkretne določljivke so:

* Referenčni tečaj ameriškega dolarja znaša 1,1 $ za €, nespremenjene ključne in referenčne obrestne mere, cena za sod nafte na ravni 50 $.
* V letu 2016 bodo, skladno z aktualnimi pozitivnimi pričakovanji, stopnje gospodarske rasti ostale na ravneh iz leta 2015, konkretno so napovedi glede dinamike BDP ključnih gospodarstev sledeče (ocena 2015 >> napoved 2016): Svet 3,3 % >> 3,8 %, EU 1,9 % >> 2,0 %, Nemčija 1,9 % >> 2,0 %, Francija 1,2 % >> 1,6 %, Rusija -3,5 % >> 0,4 %, Kitajska 6,8 % >> 6,3 %, ZDA 2,6 % >> 2,8 % in Japonska 0,6 % >> 1,0 %.
* Politično / varnostne razmere v Evropi, na Bližnjem / Srednjem Vzhodu ter v Ukrajini se ne bodo dramatično spremenile oziroma poslabšale.
* Socialna kohezija, splošna varnost / stabilnost in delovanje gospodarskega sistema v Sloveniji bodo ostale znotraj normativnih okvirov, ki zagotavljajo nemoteno in neodvisno poslovanje gospodarskih subjektov.

V panogi nosilnega programa pigmenta titanovega dioksida smo v letu 2015 doživeli obdobje stagnirajočega povpraševanja, tržnih presežkov, visokih zalog in padanja povprečnih prodajnih cen. V primerjavi z letom poprej je položaj v panogi bistveno slabši. Razmere so se izrazito poslabšale v drugi polovici leta, po tem ko je bila prva polovica leta v smislu tržnih razmer celo nekoliko nad pričakovanji. Na mednarodnem trgu so negativno vplivali znižana poraba na Kitajskem, Ukrajinsko / Ruska kriza in z njo vdor (po novem ruskega pigmenta) na evropske trge in zaton tradicionalnih trgov, ki jih je z barvami oskrbovala Turčija (Irak, Sirija, Libanon…).Nezadostno povpraševanje in presežna ponudba sta povzročila rast zalog pigmentov pri proizvajalcih, ker se je seveda odrazilo na zniževanju prodajnih cen - predvsem v drugi polovici leta. Konkretno pa je na povpraševanje po pigmentu Cinkarne Celje, d.d. ugodno vplival proces kapitalske konsolidacije in koncentracije v industriji titanovega dioksida.

Predhodno navedene okoliščine bodo v večji meri vztrajale tudi v letu 2016, zato in zaradi močnega dolarja, ki sprošča tržni prostor v EU, Magrebu in delno Bližnjem / Srednjem Vzhodu, smo prepričani da bomo v letu 2016 prodali rekordne količine pigmenta in s tem presegli rekorde dosežene v letu 2015. Pričakujemo torej, da bomo prodali 2 % več titanovega dioksida, po 2 % nižjih cenah. Proizvodnja bo vseskozi potekala na ravni maksimalnih zmogljivosti, kar pomeni 65.000 t gotovega izdelka letno. Višje ravni tečaja dolarja v zadnjih dveh letih pa pomenijo, da so se zdržema povečale nabavne cene titanonosnih surovin, škarje nabavno prodajnih cen so se zaprle, donosnost pa je padla.

Poudarjamo, da so v plan vgrajene zelo realne ocene na področju nabavnih cen, hkrati pa so ocene prodajnih cen z vidika trenutnih razmer zelo optimistične. Ključni faktor in hkrati neznanka poslovne uspešnosti podjetja v letu 2016 je torej raven povprečnih prodajnih cen pigmenta titanovega dioksida.

Pri prodaji titancinkove pločevine in drugih cinkovih izdelkov se je poslovanje v letu 2015, zaradi izvedbe vrste usmerjenih ukrepov na področju zniževanja stroškov, prodora na nove trge, razvoja novih izdelkov in izboljšanja prodajne strukture, v smislu količinskih kazalnikov in operativnih rezultatov izboljšalo. Žal pa je izrazito negativno vplival zlom borznih cen cinka, do katerega je prišlo v tretji četrtini leta. V letu 2016 načrtujemo vnovično povečanje obsega prodaje titancinkove pločevine in drugih cinkovih izdelkov, kar pa žal zaradi nadaljevanja drsenja borznih cen cinka ne bo zadostovalo za izboljšanje poslovne uspešnosti metalurškega programa.

Glede poslovanja drugih programov smo načrtovali realistično in sorazmerno previdno. Napredek pričakujemo pri prodaji tretjega nosilnega programa - bakrovih fungicidov, praškastih lakov, masterbatchev in gradbenih materialov. Poslovna uspešnost omenjenih programov in izdelčnih skupin pa se bo z izjemo programa bakrovih fungicidov, zaradi znižanja povprečnih prodajnih cen nekoliko znižala. Načrt prodaje elastomerov, termoplastov in STEM sistemov enote Polimeri, ki je vezana na obseg regionalne investicijske aktivnosti v petrokemijskem sektorju, je skladno s pričakovanim obsegom investicijske aktivnosti v regiji nekoliko nižji. Na področju prodajnega programa grafičnih repromaterialov, ki ga s koncem leta 2015 zapiramo, pa smo previdno vračunali najslabši možni scenarij (nič prodaje, polni fiksni stroški, nekaj prevrednotenj sredstev).

V letu 2016 bomo skladno s pričakovanji dosegli **162,4 milijonov € prihodkov od prodaje**, kar je gotovo optimističen plan prodaje. Prodajni načrt za leto 2016 zaostaja za prodajo, ki bo dosežena v letu 2015, za 1 %.

**Prodaja na tujih trgih** bo v letu 2016 dosegla višino **141,4 milijonov €**, ta vrednost je na ravni izvoza doseženega v letu 2015.


Načrtovani **čisti poslovni izid** za leto 2016 znaša **3,9 milijonov € čistega dobička.** Pri čemer znaša aktualna ocena poslovnega izida za leto 2015 pričakovanih 7 milijonov € čistega dobička. Govorimo torej o znižanju čistega dobička za 44 %, kar je neposredna posledica vnovičnega padca marž oziroma zapiranja nabavno / prodajnih škarij.

Investicijska dejavnost bo v letu 2016 usmerjena v zagotovitev stabilnosti in zanesljivosti proizvodnje pigmenta na maksimalni ravni določeni z okoljskim dovoljenjem, to je 65 kt letno. Investirali bomo tudi v projekte zagotavljanja nemotene energetske oskrbe in tiste namenjene varovanju okolja in zdravja zaposlenih. Poleg prej omenjenih investicij je potrebno izpostaviti še investicijo v razširitev proizvodnje masterbatchev. Načrtovani znesek investicij v dolgoročna sredstva je za 89 % višji kot v letu 2015 in bo znašal 11 milijonov €.

Na področju razvoja nemoteno nadaljujemo z začrtanim delom. Pozornost bomo v letu 2016 namenili trem področjem, to so: razvoj novih izdelkov z visoko dodano vrednostjo (npr. TiO2 anatas za uporabo v visokotemperaturnih katalizatorjih), izboljšave obstoječih izdelkov in trženjsko uvajanje / obdelava trga za že razvite izdelke.

Gotovo bomo tudi v letu 2016 posebno pozornost namenili zagotavljanju materialne in socialne varnosti zaposlenih ter njihovemu varnemu delu. Politiko in strategijo na tem področju bomo sprejeli in vodili v sodelovanju, posvetovanju in konsenzu z zaposlenimi, njihovimi predstavniki in sindikati.

Vse ocenjene vrednosti za leto 2015, ki jih navajamo v poslovnem načrtu v nadaljevanju (in uvodu), kakor tudi primerjave in relacije načrtovanih vrednosti s predhodnim letom, se nanašajo na izdelano oceno poslovanja in poslovne uspešnosti Cinkarne Celje, d.d. v letu 2015. Ocena izhaja iz že realiziranih vrednosti v obdobju I. - IX. in I. - X. 2015 ter realnih predpostavkah o gibanju spremenljivk do konca leta.



**Predsednik Uprave – generalni direktor**

Tomaž BENČINA, univ.dipl.inž.metal. in univ.dipl.ekon.

**Načrtovani izkaz poslovnega izida**

v €

|  |  |  |  |  |  |
| --- | --- | --- | --- | --- | --- |
|  |  | **leto** | **OCENA** | **PLAN** | **Indeks** |
|  |  | **2014** | **2015** | **2016** | **Pl/Oc** |
| **1.** | **Čisti prihodki od prodaje** | **160.670.852** | **163.933.820** | **162.432.431** | **99** |
|  | - čisti prihodki iz prodaje na domačem trgu | 22.830.923 | 21.928.030 | 21.041.355 | **96** |
|  | - čisti prihodki iz prodaje na tujem trgu | 137.839.929 | 142.005.790 | 141.391.076 | **100** |
| **2.** | **Sprememba vrednosti zalog proizvodov in nedokončane proizvodnje** | **3.485.509** | **-16.553** | **0** | **0** |
| **3.** | **Usredstveni lastni proizvodi in lastne storitve** | **3.524.348** | **1.753.356** | **2.215.214** | **126** |
| **4.** | **Drugi poslovni prihodki (s prevrednotovalnimi poslovnimi odhodki)** | **1.899.459** | **1.834.629** | **710.000** | **39** |
| **5.** | **Stroški blaga, materiala in storitev** | **109.721.189** | **116.757.695** | **119.832.170** | **103** |
|  | a) Nabavna vred. prodanega blaga in materiala ter stroški porab. Mat. | 98.433.432 | 104.839.567 | 108.647.415 | **104** |
|  | b) Stroški storitev | 11.287.757 | 11.918.128 | 11.184.755 | **94** |
| **6.** | **Stroški dela** | **29.717.369** | **28.853.981** | **26.878.734** | **93** |
|  | a) Stroški plač | 21.483.791 | 21.190.821 | 20.820.299 | **98** |
|  | b) Stroški socialnih zavarovanj | 1.685.075 | 1.634.108 | 1.530.668 | **94** |
|  | c) Stroški pokojninskih zavarovanj | 2.268.420 | 2.209.712 | 2.216.988 | **100** |
|  | č) Drugi stroški dela | 4.280.083 | 3.819.340 | 2.310.779 | **61** |
| **7.** | **Odpisi vrednosti** | **12.712.161** | **12.697.552** | **12.932.879** | **102** |
|  | a) Amortizacija | 12.297.799 | 12.646.172 | 12.312.879 | **97** |
|  | b) Prevrednotovalni poslov. odhodki pri neopredmet. sred. in opredmet. OS | 50.826 | 30.940 | 120.000 | **388** |
|  | c) Prevrednotovalni poslovni odhodki pri obratnih sredstvih | 363.536 | 20.440 | 500.000 | **2446** |
| **8.** | **Drugi poslovni odhodki** | **1.187.588** | **1.289.244** | **1.290.095** | **100** |
|  | **Poslovni izid iz poslovanja** | **16.241.861** | **7.906.780** | **4.423.767** | **56** |
| **9.** | **Finančni prihodki iz deležev** | **18.240** | **23.856** | **23.000** | **96** |
|  | č) Finančni prihodki iz drugih naložb | 18.240 | 23.856 | 23.000 | **96** |
| **10.** | **Finančni prihodki iz danih posojil** | **136.553** | **44.140** | **4.000** | **9** |
|  | a) Finančni prihodki iz posojil, danih družbam v skupini | 0 | 0 | 0 | - |
|  | b) Finančni prihodki iz posojil, danih drugim | 136.553 | 44.140 | 4.000 | **9** |
| **11.** | **Finančni prihodki iz poslovnih terjatev** | **337.055** | **605.443** | **300.000** | **50** |
|  | b) Finančni prihodki iz poslovnih terjatev do drugih | 337.055 | 605.443 | 300.000 | **50** |
| **12.** | **Finančni odhodki iz oslabitve in odpisov finančnih naložb** | **339.503** | **0** | **0** | **0** |
| **13.** | **Finančni odhodki iz finančnih obveznosti** | **65.130** | **0** | **0** | **0** |
|  | b) Finančni odhodki iz posojil, prejetih od bank | 65.130 | 0 | 0 | **0** |
|  | č) Finančni odhodki iz drugih finančnih obveznosti | 0 | 0 | 0 | **-** |
| **14.** | **Finančni odhodki iz poslovnih obveznosti** | **250.966** | **523.432** | **300.000** | **57** |
|  | b) Finančni odhodki iz poslov. obvez. do dobaviteljev in meničnih obvez. | 180.438 | 324.128 | 200.000 | **62** |
|  | c) Finančni odhodki iz drugih poslovnih obveznosti | 70.528 | 199.304 | 100.000 | **50** |
| **15.** | **Drugi prihodki** | **33.652** | **78.812** | **65.000** | **82** |
| **16.** | **Drugi odhodki** | **40.144** | **125.310** | **25.000** | **20** |
|  | **Poslovni izid pred obdavčitvijo** | **16.071.618** | **8.010.289** | **4.490.767** | **56** |
| **17.** | **Davek iz dobička** | **2.029.330** | **640.823** | **583.800** | **91** |
| **18.** | **Odloženi davki** | **-109.847** | **-365.000** | **0** | **0** |
| **19.** | **Čisti poslovni izid obračunskega obdobja** | **13.932.441** | **7.004.466** | **3.906.967** | **56** |

**Načrtovana bilanca stanja**

v €

|  |  |  |  |  |
| --- | --- | --- | --- | --- |
|  |  | **ocena** | **plan** | Indeks |
|  |  | **31.12.2015** | **31.12.2016** | Pl16/oc15 |
|  |  |  |  |  |
|  | **SREDSTVA** | **181.001.532** | **174.888.257** | **97** |
|  |  |  |  |  |
| **A.** | **Dolgoročna sredstva** | **102.108.572** | **100.725.945** | **99** |
| I. | Neopredmetena sredstva in dolgoročne AČR | 2.542.316 | 2.298.819 | 90 |
|  | 1. Dolgoročne premoženjske pravice | 2.123.262 | 2.267.162 | 107 |
|  | 4. Dolgoročno odloženi stroški razvijanja | 0 | 0 | - |
|  | 5. Druge dolgoročne aktivne časovne razmejitve | 419.054 | 31.657 | 8 |
| II. | Opredmetena osnovna sredstva | 96.388.352 | 95.250.021 | 99 |
|  | 1a. Zemljišča | 8.651.600 | 8.851.600 | 102 |
|  | 1b. Zgradbe | 41.988.166 | 40.159.298 | 96 |
|  | 2. Proizvajalne naprave in stroji | 42.647.670 | 35.352.199 | 83 |
|  | 3. Druge naprave in oprema | 36.099 | 35.863 | 99 |
|  | 4a. Opredmetena osnovna sredstva v gradnji in izdelavi | 3.064.817 | 10.851.061 | 354 |
|  | 4b. Predujmi za pridobitev opredmetenih osnovnih sredstev | 0 | 0 | - |
| IV. | Dolgoročne finančne naložbe | 1.192.162 | 1.191.363 | 100 |
|  | 1c. Druge delnice in deleži | 1.191.363 | 1.191.363 | 100 |
|  | 2b. Dolgoročna posojila drugim | 799 | 0 | - |
| VI. | Odložene terjatve za davek | 1.985.742 | 1.985.742 | 100 |
| **B.** | **Kratkoročna sredstva** | **78.312.960** | **73.612.312** | **94** |
| II. | Zaloge | 40.617.747 | 35.347.747 | 87 |
|  | 1. Material | 22.256.389 | 16.986.389 | 76 |
|  | 2. Nedokončana proizvodnja | 2.068.194 | 2.068.194 | 100 |
|  | 3. Proizvodi in trgovsko blago | 16.293.164 | 16.293.164 | 100 |
|  | 4. Predujmi za zaloge | 0 | 0 | - |
| III. | Kratkoročne finančne naložbe | 735 | 0 | - |
|  | 2b. Kratoročna posojila drugim | 735 | 0 | - |
| IV. | Kratkoročne poslovne terjatve | 26.966.485 | 25.187.593 | 93 |
|  | 2. Kratkoročne poslovne terjatve do kupcev | 24.500.000 | 24.029.500 | 98 |
|  | 3. Kratkoročne poslovne terjatve do drugih | 2.466.485 | 1.158.093 | 47 |
| V. | Denarna sredstva | 10.727.993 | 13.076.972 | 122 |
| **C.** | **Kratkoročne aktivne časovne razmejitve** | **580.000** | **550.000** | **95** |

v €

|  |  |  |  |  |
| --- | --- | --- | --- | --- |
|  |  | **ocena** | **plan** | Indeks |
|  |  | **31.12.2015** | **31.12.2016** | Pl16/oc15 |
|  |  |  |  |  |
|  | **OBVEZNOSTI DO VIROV SREDSTEV** | **181.001.532** | **174.888.257** | **97** |
|  |  |  |  |  |
| **A.** | **Kapital** | **140.156.770** | **140.560.845** | **100** |
| I. | Vpoklicani kapital | 20.396.244 | 20.396.244 | 100 |
|  | 1. Osnovni kapital | 20.396.244 | 20.396.244 | 100 |
| II. | Kapitalske rezerve | 44.284.976 | 44.284.976 | 100 |
| III. | Rezerve iz dobička | 72.018.688 | 73.972.171 | 103 |
|  | 1. Zakonske rezerve | 16.931.435 | 16.931.435 | 100 |
|  | 2. Rezerve za lastne delnice | 238.926 | 238.926 | 100 |
|  | 3. Lastne delnice | -238.926 | -238.926 | 100 |
|  | 5. Druge rezerve iz dobička | 55.087.253 | 57.040.736 | 104 |
| IV. | Presežek iz prevrednotenja | -51.926 | -51.926 | 100 |
| V. | Preneseni čisti dobiček iz prejšnjih let | 6.555 | 5.896 | 90 |
| VI. | Čisti poslovni izid poslovnega leta | 3.502.233 | 1.953.484 | 56 |
| **B.** | **Rezervacije in dolgoročne pasivne časovne razmej.** | **25.086.912** | **22.493.412** | **90** |
|  | 1. Rezervacije za pokojnine in podobne obveznosti | 3.094.155 | 3.094.155 | 100 |
|  | 2. Druge rezervacije | 21.378.906 | 18.928.906 | 89 |
|  | 3. Dolgoročne pasivne časovne razmejitve | 613.851 | 470.351 | 77 |
| **C.** | **Dolgoročne obveznosti** | **0** | **0** | **-** |
| I. | Dolgoročne finančne obveznosti | 0 | 0 | - |
|  | 2. Dolgoročne finančne obveznosti do bank | 0 | 0 | - |
| III. | Odložene obveznosti za davek | 0 | 0 | - |
| **Č.** | **Kratkoročne obveznosti** | **14.797.158** | **10.924.000** | **74** |
| II. | Kratkoročne finančne obveznosti | 45.120 | 20.000 | 44 |
|  | 2. Kratkoročne finančne obveznosti do bank | 0 | 0 | - |
|  | 4. Druge kratkoročne finančne obveznosti | 45.120 | 20.000 | 44 |
| III. | Kratkoročne poslovne obveznosti | 14.752.038 | 10.904.000 | 74 |
|  | 2. Kratkoročne poslovne obveznosti do dobaviteljev | 10.920.000 | 8.736.000 | 80 |
|  | 4. Kratkoročne poslovne obveznosti na podlagi predujmov | 0 | 0 | - |
|  | 5. Druge kratkoročne poslovne obveznosti | 3.832.038 | 2.168.000 | 57 |
| **D.** | **Kratkoročne pasivne časovne razmejitve** | **960.692** | **910.000** | **95** |

***Pojasnilo***

*Dokument in njegovi sestavni deli se nanašajo na prihodnje poslovanje podjetja in na prihodnje finančno stanje družbe. Dokument je zasnovan na trenutnem stanju, ocenah, analizah in tudi na predpostavkah, predvidevanjih in napovedih relevantnih institucij in industrijskih analitikov. Dokument vsebuje tudi poglede, pričakovanja in sklepanja Uprave, pri čemer gre za področja, ki so objektivno izven vplivnega območja podjetja in Uprave. Napovedi in načrti prihodnjega poslovanja podjetja in njegovega finančnega stanja so zato povezani z vrsto negotovosti in tveganji uresničitve predpostavk, kakor tudi samih načrtov. Podjetje in Uprava ne prevzemata odgovornosti za obseg, vsebino in stopnjo uresničitve prej omenjenih predpostavk, izhodišč in posledičnih napovedi. Podjetje in Uprava tudi ne prevzemata obveze medletnega prilagajanja in popravljanja napovedi in načrtov ob vsakokratnih spremembah predpostavk oziroma osnov in temeljev teh napovedi in načrtov.*

**CINKARNA CELJE, d. d.**

**UPRAVA**